
CYFLWYNIAD
Mae’r llawlyfr hwn yn rhoi gwybodaeth fanwl i chi am eich cwrs neu’ch Rhaglen Astudio ym mlwyddyn academaidd 2017-2018. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.

Mae’r Brifysgol wedi gwneud pob ymdrech i sicrhau bod y wybodaeth mor lawn a chywir â phosibl, ond dylech nodi ei bod yn anochel y bydd rhai mân newidiadau yn digwydd i drefniadaeth y modylau rhwng y cyfnod cynllunio ac amser addysgu’r modylau.  Byddwn yn ceisio sicrhau y bydd cyn lleied o newidiadau â phosibl, ac fe gewch ddigon o rybudd o flaen llaw os bydd unrhyw newid.  Byddem hefyd yn ddiolchgar pe baech yn rhoi gwybod i ni am unrhyw newidiadau defnyddiol y gallem eu gwneud i’r llawlyfr yn y dyfodol.  

[bookmark: _Toc486514094]ADBORTH

Mae adborth ynglŷn â’ch rhaglen astudio a’ch modylau yn bwysig a byddwn yn ei groesawu gan y bydd yn ein helpu i wella a chyfoethogi’ch profiad dysgu. Gallwch roi adborth mewn nifer o ffyrdd: trwy gynrychiolydd myfyrwyr eich rhaglen astudio, trwy holiaduron gwerthuso modylau, trwy gyfarfodydd anffurfiol gyda’r tiwtor personol, staff addysgu, neu Bennaeth Ysgol, trwy grwpiau ffocws a sefydlwyd gan Ysgolion i gael adborth gan fyfyrwyr ar faterion penodol, neu drwy Undeb y Myfyrwyr. Os oes unrhyw broblemau, yna mae’n bwysig eich bod yn eu rhannu gyda ni fel y gallwn fynd i’r afael â nhw. Mae eich barn yn werthfawr i ni.
[bookmark: _Toc486514095]
NEGES O GROESO GAN Y PENNAETH YSGOL
Croeso i’r Athrofa Addysg, Prifysgol Cymru Y Drindod Dewi Sant a Chanolfan Addysg Athrawon De-orllewin Cymru (CAADOC).  Hoffem eich llongyfarch ar ennill eich lle ac edrychwn ymlaen at eich gweld chi’n datblygu fel dysgwr ac yn llwyddo i ddod yn athro/athrawes.  Bydd y daith yn heriol ar brydiau ac yn gofyn am ymdrech, ond rydym ni’n credu bod disgyblion ymhob ystafell ddosbarth yn haeddu’r athrawon gorau oll a’n nod yw’ch cefnogi chi i ddod yn rhan lwyddiannus o’r proffesiwn addysgu. 
Mae athrawon da’n gwerthfawrogi dysgu a bydd y rhaglen yn eich helpu chi i ddatblygu’r sgiliau sydd eu hangen i adfyfyrio, cwestiynu a mireinio’ch arfer er mwyn i chi allu ysgogi ac ysbrydoli dysgu ymhlith pobl ifanc.  Bydd hyn yn gofyn am waith caled, ymrwymiad a brwdfrydedd a bydd angen synnwyr o benderfyniad arnoch chi i gadw i fynd drwy droeon bywyd yn yr ysgol.  

Mae’r Athrofa yn darparu’i rhaglenni Addysg Gychwynnol Athrawon (AGA) mewn partneriaeth ag ystod eang o ysgolion lle bydd mentoriaid ac uwch fentoriaid yn cefnogi’ch datblygiad.  Yn yr ysgol y gwelwch chi’r wybodaeth a’r sgiliau sydd eu hangen i fodloni’r safonau angenrheidiol ar gyfer dyfarniad Statws Athro Cymwysedig.  
Mae dod yn athro neu athrawes yn daith gyffrous sy’n rhoi boddhad ac mae’n daith sy’n gofyn am eich ymrwymiad a’ch ymroddiad ymhob agwedd ar y rhaglen.  Wedyn gallwch chi fynd yn eich blaenau i chwarae rôl bwysig ym myd addysg pobl ifanc a’r proffesiwn addysgu
[bookmark: _Toc486514096]RHAGLENNI ASTUDIO A CHYFARWYDDWYR RHAGLENNI
Mae’r llawlyfr hwn yn cynnwys y Rhaglenni Astudio canlynol. Mae enw a manylion cyswllt y Cyfarwyddwyr Rhaglenni hefyd wedi’u rhestru isod.

	Rhaglen Astudio
	Cyfarwyddwr Rhaglen
	Rhif ffôn
	E-bost

	Tystysgrif Addysg i Raddedigion
	Dr Helen Lewis
	01792 482034
	h.e.lewis@pcydds.ac.uk

	Tystysgrif Raddedig Broffesiynol mewn Addysg 
	Dr Helen Lewis
	01792 482034
	h.e.lewis@pcydds.ac.uk



[bookmark: _Toc486514097]CYMORTH BUGEILIOL
Clustnodir aelod o staff academaidd ar ddechrau’r flwyddyn academaidd i weithredu fel cyswllt cyntaf ar gyfer materion cymorth bugeiliol.  Ceir manylion am Gymorth Bugeiliol yn y llawlyfr Rheoliadau’r Brifysgol - Canllaw i Fyfyrwyr Ôl-raddedig a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/rheoliadaur-brifysgol-canllawiau-ar-gyfer-myfyrwyr/

[bookmark: _Toc422995555][bookmark: _Toc486514098]GWEITHDREFNAU GWEINYDDOL
Mae manylion y gweithdrefnau gweinyddol wedi’u cynnwys o fewn y ddogfen Rheoliadau’r Brifysgol – Canllaw i Fyfyrwyr Ôl-raddedig.

Gellir cael pob ffurflen berthnasol (e.e. ffurflen cyflwyno traethawd, ffurflen traethawd hir, ffurflen gais am estyniad) yn adran y myfyrwyr ôl-raddedig ar Amgylchedd Dysgu Rhithwir (ADRh) y Brifysgol a / neu ar fewnrwyd y Brifysgol.

Manylion cyswllt arweinydd gweinyddol y Gyfadran ar gyfer y rhaglen astudio yw:

Lara Williams-Evans
01792 482111
P_PGCE@pcydds.ac.uk
[bookmark: _Toc486514099]
ARHOLWYR ALLANOL
Mae gan bob Rhaglen Astudio a addysgir sy’n arwain at ddyfarniad gan y Brifysgol o leiaf un Arholwr Allanol.   Prif ddibenion system arholwyr allanol y Brifysgol yw sicrhau bod:

· safon pob dyfarniad yn cael ei chynnal ar y lefel briodol;
· safonau perfformiad myfyrwyr yn cymharu â safonau ar raglenni neu bynciau tebyg mewn sefydliadau eraill yn y DU y maent yn gyfarwydd â hwy;
· y prosesau ar gyfer asesu a phennu dyfarniadau’n rhai cadarn ac yn cael eu gweithredu’n deg.

Gall myfyrwyr ofyn am gopi o Adroddiad Arholwr Allanol eu rhaglen astudio ar gyfer y flwyddyn flaenorol trwy gysylltu â’r Cyfarwyddwr Rhaglen.

Yr Arholwyr Allanol presennol ar gyfer y Rhaglenni Astudio yw:

	Rhaglen Astudio
	Arholwr Allanol 2017/18
(enw cyntaf/cyfenw)
	Arholwr Allanol 2016/17 (os yn wahanol i’r un presennol)

	TAR
	Robert Heath
	Heb newid

	TAR
	Anne Bradley
	Peter Mayne

	TAR Cynradd
	Alun Morgan
	Heb newid



Sylwer na chaniateir i fyfyrwyr gysylltu’n uniongyrchol â’r Arholwyr Allanol.
[bookmark: _Toc486514100]
BLWYDDYN ACADEMAIDD 2017/2018
Rhennir blwyddyn academaidd 2017/2018 fel a ganlyn: 

Wythnos Gynefino		25/09/17 - 29/09/17

Tymor  1:			18/09/17 – 22/12/17

Tymor 2:			29/01/18 - 13/07/18

Term 3: 		16/4/18 – 29/6/18
Byrddau Arholi:	fel arfer Tachwedd, Mawrth a Mehefin yn flynyddol

GWYBODAETH AMDANOCH CHI A’CH RHAGLEN ASTUDIO

Mae’r Brifysgol yn cadw gwybodaeth amdanoch chi a’ch rhaglen astudio ar System Cofnodion Myfyrwyr ganolog a reolir gan Gofrestrfa’r Brifysgol. Mae’n hanfodol bod gan Gofrestrfa’r Brifysgol gofnod cywir o’ch manylion personol bob amser.  Mae hefyd yr un mor bwysig sicrhau eich bod wedi cofrestru ar y Rhaglen Astudio gywir ac ar y modylau cywir.  Os na fyddwch yn cofrestru’n gywir neu’n methu â rhoi gwybod i’r Gofrestrfa am newidiadau i’ch manylion personol, yna bydd hynny’n debygol o achosi rhai os nad y cwbl o’r problemau canlynol: 
· byddwn ni’n methu rhoi gwybod i chi beth sy’n digwydd;
· byddwch chi’n methu benthyca adnoddau o’r Llyfrgell ac Adnoddau Dysgu;
· byddwch chi’n methu defnyddio’r gwasanaethau Technoleg Gwybodaeth;
· byddwn ni’n methu cysylltu â chi mewn argyfwng;
· bydd oedi cyn i chi symud ymlaen o Ran I Ran II, os yn berthnasol;
· bydd oedi o ran graddio gan nad ydych wedi cwblhau digon o gredydau ar y lefel gywir;
· bydd y drefn weinyddu’n gweithredu’n aneffeithiol gan arwain at oedi yn y gwasanaeth a roddir i fyfyrwyr eraill.

Cymerwch amser i wirio’r wybodaeth gofrestru a ddarparwyd gan Gofrestrfa’r Brifysgol a chofiwch hysbysu’r Gofrestrfa am unrhyw wallau neu newidiadau.
[bookmark: _Toc486514101]Y GWASANAETH DATGELU A GWAHARDD (DBS) –  MANYLACH
Gan y byddwch yn dod i gysylltiad â phlant neu oedolion sy’n agored i niwed fel rhan o’ch rhaglen, bydd gofyn ichi gael gwiriad gan y DBS (gwiriad Manylach).  Darperir manylion pellach gan Gofrestrfa’r Brifysgol neu’r Pennaeth Ysgol.  

Fel rhan o weithdrefnau pob rhaglen yng nghyswllt y DBS, fel arfer bydd gofyn i fyfyrwyr sy’n parhau â’u cwrs roi gwybod i’w Cyfarwyddwr Rhaglen ar unwaith am unrhyw newid i’w statws o ran collfarnau troseddol. 

Gofynnir ichi gwblhau hunan ddatganiad ffurfiol yn ystod y cyfnod cofrestru ar ddechrau’r flwyddyn academaidd, a fydd yn cadarnhau’ch statws o ran collfarnau troseddol.  Cedwir y datganiad hwn o fewn y Gofrestrfa.


[bookmark: _Toc486514102]
GEIRFA FODWLAR
Rhaglen Astudio (cwrs)	
Rhaglen Astudio neu gwrs yw’r casgliad o fodylau y mae myfyriwr yn eu hastudio ac sy’n arwain at ddyfarniad arbennig.  
Modwl
Uned o weithgaredd dysgu sy’n gydlynol yn academaidd, ag iddi amcanion/deilliannau dysgu, cynnwys a chynllun asesu.
Statws Credyd Modwl	
Mae gan bob modwl statws credyd.  Credyd yw’r dyfarniad a roddir i ddysgwr mewn cydnabyddiaeth o’r ffaith fod deilliannau dysgu penodedig ar lefel benodol wedi’u cyflawni a bod hynny wedi’i wirio.
Lefel Astudio
Mae pob modwl ar lefel arbennig sy’n diffinio safon ei gynnwys academaidd.  Gellir disgrifio nodweddion sylfaenol astudiaeth ar lefel Meistr, a elwir yn Lefel 7 o fewn y Fframwaith Cymwysterau Cenedlaethol. Mae nodweddion sylfaenol y lefelau astudio perthnasol wedi’u hamlinellu yn adran 6.1.5, Pennod 6 Llawlyfr Ansawdd Academaidd y Brifysgol. Mae copi ar gael yn adran y Swyddfa Academaidd ar y wefan:
http://www.uwtsd.ac.uk/cy/swyddfaacademaidd/llawlyfr-ansawdd-academaidd/

Dylai myfyrwyr nodi bod disgwyliadau a gofynion gwaith ar Lefel 7 yn uwch na’r hyn a geir ar Lefelau israddedig 4-6, ac fe adlewyrchir hyn o fewn yr asesu ac o ran marcio asesiadau’r modylau.
[bookmark: _Toc486514103]ASESU
Ar ddechrau pob modwl, bydd y tiwtoriaid yn rhoi ar Moodle fanylion llawn am y modd y byddwch yn cael eich asesu yn y modwl hwnnw.  Bydd yn cynnwys briff asesu llawn a chanllawiau am y meini prawf a ddefnyddir i farcio eich gwaith, ynghyd â gwybodaeth glir ynglŷn â dyddiadau cyflwyno’r asesiadau a’r amser a ganiateir ar gyfer rhoi adborth am yr asesiadau. Bydd hefyd yn rhoi manylion sut y gallwch drafod yr adborth am eich gwaith a’ch perfformiad a beth i’w wneud os oes gennych gwestiynau.

Mae angen cyflwyno’r holl waith cwrs ysgrifenedig a asesir ar ffurf copi electronig trwy Turnitin; bydd y Cyfarwyddwr Rhaglen yn darparu cyfarwyddiadau gwahanol ar gyfer unrhyw waith cwrs na ellir ei gyflwyno trwy Turnitin.

Mae’r Brifysgol yn cynnig rhaglenni yn Gymraeg a Saesneg. Y disgwyliad arferol yw y cewch eich asesu yn yr un iaith ag y cyflwynwyd y rhaglen neu’r modylau. Os ydych wedi cael eich addysgu yn Saesneg ac yn dymuno cael eich asesu yn Gymraeg, neu i’r gwrthwyneb, dylech ymgynghori â’ch Cyfarwyddwr Rhaglen am yr opsiynau sydd ar gael i chi.

Byddwch yn derbyn cadarnhad o’ch marciau asesu ar ddiwedd pob blwyddyn academaidd.  Bydd unrhyw farciau a ryddheir cyn iddynt gael eu cymeradwyo’n ffurfiol gan y Bwrdd Arholi Dilyniant / Dyfarnu yn farciau amodol.
[bookmark: _Toc486514104]Amgylchiadau Esgusodol
Os ydych o’r farn y gallai amgylchiadau esgusodol fod wedi cael effaith niweidiol ar eich gallu i gwblhau gwaith cwrs neu arholiadau, dylech ddilyn gweithdrefnau’r Brifysgol o ran Amgylchiadau Esgusodol ar gyfer Darpariaeth a Addysgir, sydd i’w gweld yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/
[bookmark: _Toc486514105]Anghenion Ychwanegol o ran asesu
Os oes gennych unrhyw anghenion ychwanegol o ran asesu, eich cyfrifoldeb chi yw cydgysylltu â’r uned Gwasanaethau Myfyrwyr ynghylch yr anghenion hynny ar ddechrau’r flwyddyn academaidd, fel y gellir drafftio Datganiad o Fesurau Cydadferol yn unol â gweithdrefnau’r Brifysgol ar gyfer asesu myfyrwyr ag anghenion ychwanegol.
http://www.uwtsd.ac.uk/cy/cymorth-dysgu/ 

Sylwch fod y cyfnod rhwng diwedd arholiadau’r haf a diwedd tymor yr haf yn gyfnod o astudio annibynnol, a dylech ddefnyddio’r cyfnod hwn i baratoi ar gyfer eich blwyddyn astudio nesaf.  Byddwch yn cael mwy o fanylion gan eich Cyfarwyddwr Rhaglen.
[bookmark: _Toc486514106]Apeliadau Academaidd
Darperir gwybodaeth am sut i apelio yn y ‘Weithdrefn Apeliadau Academaidd’ ym Mhennod 13 y Llawlyfr Ansawdd Academaidd, ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:  
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/

Mae cyngor ychwanegol ar gael o Undeb y Myfyrwyr.  Mae’n bwysig iawn eich bod yn nodi’n ofalus y rhesymau sy’n sail i apeliadau ac yn cyflwyno eich apêl ar y ffurflen briodol oherwydd ni ellir prosesu apeliadau anghyflawn neu anghymwys. 
[bookmark: _Toc486514107]Rheoliadau Asesu
Mae’r rheolau a’r rheoliadau sy’n gysylltiedig ag asesu eich Rhaglen Astudio ar gael ym Mhenodau 6 a 7 Llawlyfr Ansawdd Academaidd y Brifysgol, ac mae copi ohono ar gael yn adran y Swyddfa Academaidd ar y wefan:
http://www.uwtsd.ac.uk/cy/swyddfaacademaidd/llawlyfr-ansawdd-academaidd/ 
[bookmark: _Toc486514108]Cyfrifoldebau myfyrwyr mewn perthynas â’r broses asesu
Fel y nodwyd yn adran 7.3(5) ym Mhennod 7 y Llawlyfr Ansawdd Academaidd, mae myfyrwyr yn gyfrifol am sicrhau eu bod yn:

i) Darllen ac yn deall y wybodaeth a ddarparwyd ynglŷn â sut y byddant yn cael eu hasesu, sut y penderfynir ar eu dyfarniad terfynol, a’r camau i’w cymryd os byddant yn cael anawsterau yn ymwneud ag asesu.
ii) Rhoi cynnig ar bob elfen asesu mewn modwl.
iii) Mynychu arholiadau a digwyddiadau asesu eraill, yn cynnwys digwyddiadau ailarholi ac ailasesu, yn ôl yr angen; a’u bod ar gael i fynychu arholiadau llafar os oes angen o fewn dyddiadau’r tymhorau neu’r semestrau a gyhoeddwyd, neu ddyddiad arall y’u hysbyswyd ohono ymlaen llaw.  
iv) Cyflwyno gwaith i’w asesu yn ôl yr angen ac yn unol â’r fformat a’r dyddiad cau gofynnol. 
v) Hysbysu eu Hysgol neu’r uned Gwasanaethau Myfyrwyr o unrhyw anabledd neu nam tymor hir a allai olygu bod angen darpariaethau arbennig ar gyfer asesu. 
vi) Ymgyfarwyddo  â diffiniad y Brifysgol o arfer annheg ac yn ymgymryd ag asesiadau mewn modd nad yw’n ceisio ennill mantais annheg.
vii) Dilyn y gweithdrefnau a nodwyd os ydynt yn wynebu amgylchiadau esgusodol neu’n dymuno apelio yn erbyn penderfyniad Bwrdd Arholi.
viii) Cadw copi o waith a gyflwynwyd i’w asesu lle bo hynny’n ymarferol. 
ix) Darparu eu gwaith ar gyfer samplu at ddibenion arholi allanol ac er mwyn archifo.
[bookmark: _Toc486514109]AMGYLCHEDD DYSGU RHITHWIR (ADRh) 
Moodle yw Amgylchedd Dysgu Rhithwir (ADRh) y Brifysgol.  Defnyddir yr ADRh i gefnogi dysgu ac addysgu.  Gall myfyrwyr sydd wedi cofrestru gael mynediad iddo o unrhyw le yn y byd trwy ddefnyddio’r rhyngrwyd a phorwr gwe.

Mae rhai o nodweddion Moodle yn caniatáu i fyfyrwyr: 
· Gael mynediad i ddeunyddiau cwrs
· Hwyluso cyfathrebu rhwng myfyrwyr a thiwtoriaid 
· Cefnogi tasgau grŵp  
· Cymryd asesiadau ar-lein gyda chyfleusterau marcio ac adborth awtomatig 

Gellir defnyddio Moodle ar gyfer tasgau gweinyddu megis: 
· Dangos cyhoeddiadau e.e. lleoliad darlith wedi newid
· Cyflwyno aseiniadau’n electronig 
· Gweinyddu arolygon ar-lein, megis holiaduron modwl 

Sut i gael mynediad iddo:

Cewch fynediad i Moodle mewn 3 ffordd wahanol: 

1. O MyDay
Ewch i’ch dangosfwrdd MyDay naill ai drwy fewngofnodi i gyfrifiadur ar y campws ac agor Internet Explorer, neu drwy fynd i http://myday.uwtsd.ac.uk o unrhyw borwr ar ddyfais sydd wedi’i chysylltu â’r rhyngrwyd.  Cliciwch ar deilsen Moodle.
1. O Wefan y Brifysgol
Ewch i http://uwtsd.ac.uk/cy/ a dewis Cysylltiadau Cyflym (ochr chwith uchaf y sgrin) ac wedyn Moodle.
1. Teipio URL
Agorwch unrhyw borwr ar ddyfais sydd wedi’i chysylltu â’r rhyngrwyd ac ewch i http://moodle.uwtsd.ac.uk
Mewngofnodwch gan ddefnyddio’ch enw defnyddiwr a’ch cyfrinair Rhwydwaith sydd yr un peth â’r hyn a ddefnyddir i gael mynediad i’r cyfrifiaduron ar y campws.

Os oes rhai o’ch cyrsiau/modylau yn eisiau yn y bloc Fy Nghyrsiau cysylltwch â’ch darlithwyr i ofyn a ydynt yn defnyddio Moodle. Sylwer y gall gymryd 24 awr i ddata cofrestru gael ei fwydo i Moodle.  Os cewch chi broblemau o ran dod o hyd i adnoddau (amserlenni, nodiadau darlith, manylion aseiniadau ac ati) cysylltwch â’r darlithydd sy’n darparu’r cwrs/modwl. 

Os cewch chi unrhyw broblemau technegol neu negeseuon gwall cysylltwch â’r Ddesg Wasanaeth TG drwy: 
Y we: https://webhelp.uwtsd.ac.uk
Ffôn: 0300 500 5055
Neu drwy e-bost: ITServiceDesk@uwtsd.ac.uk
Nodwch eich enw a’ch enw defnyddiwr (eich rhif myfyriwr) mewn unrhyw ohebiaeth, ynghyd â manylion eich problem. 

[bookmark: _Toc486514110]
RHAGLENNI ASTUDIO 
[bookmark: _Toc485827050](1)   Tystysgrif Addysg i Raddedigion
Deilliannau Dysgu’r Rhaglen

Nodwedd allweddol y rhaglen yw’r bwriad i ddatblygu annibyniaeth academaidd a phroffesiynol myfyrwyr a’u sgiliau beirniadol, adfyfyriol. Trwy gynnig rhaglen heriol a pherthnasol ar sail datblygiad sgiliau, gobaith y tîm TAR yw galluogi myfyrwyr i fynd yn athrawon ysgol gynradd effeithiol a chyflogadwy. 
Amcanion cyffredinol y cwrs yw: 
datblygu ymwybyddiaeth feirniadol myfyrwyr o'r modd y mae damcaniaethau dysgu’n llywio dealltwriaeth o ddatblygiad ac addysgeg plant;
datblygu’ch gwybodaeth bynciol ar y cyd ag ystod gynhwysfawr o strategaethau dysgu ac addysgu sy’n addas i addysgu cynradd;
rhoi profiadau addysgu priodol i fyfyrwyr yn y Cyfnod Sylfaen a Chyfnod Allweddol 2;
datblygu gwerthoedd proffesiynol myfyrwyr a’u gallu i weithio gydag eraill yng nghyd-destunau proffesiynol; 
hyrwyddo datblygiad proffesiynol darpar athrawon oddi mewn i gyd-destun ymholiad adfyfyriol;  
datblygu sgiliau cyflogadwyedd myfyrwyr (gan gynnwys defnyddio TGCh, meddwl beirniadol, ymholi, cyfathrebu (Saesneg a Chymraeg) a sgiliau rhifedd) a datblygu diddordeb proffesiynol, yn ogystal â’u hymwybyddiaeth o addysgu yn y cyd-destun Cymreig a datblygu diddordeb proffesiynol penodol;  
datblygu canfyddiad myfyrwyr ar faterion byd-eang a gwella eu gallu i wneud cysylltiadau rhwng yr hyn sy’n bersonol, lleol, cenedlaethol a byd-eang; ymwneud â phrofiadau diwylliannol amrywiol; gwerthuso’n feirniadol eu gwerthoedd a’u cymwyseddau eu hunain; a datblygu sgiliau a fydd yn eu galluogi nhw i herio anghyfiawnder, rhagfarn a gwahaniaethu;
galluogi myfyrwyr i ddangos eu bod wedi cyflawni safonau SAC ar y lefel uchaf bosibl.  
paratoi myfyrwyr ar gyfer anghenion penodol gweithio oddi mewn i gyd-destunau cyfrwng Cymraeg a’r gymuned ehangach;
cyflwyno myfyrwyr i adnoddau cyfrwng Cymraeg penodol.

Cyflawnir yr amcanion hyn trwy ddeilliannau dysgu’r rhaglen a eglurir isod:


Deilliannau Dysgu'r Rhaglen TAR Cynradd:
Deilliant 1: Arddangos dealltwriaeth feirniadol o ddamcaniaethau cymdeithasol a seicolegol a’r defnydd arnynt, cefnogi damcaniaethau a’r defnydd arnynt, i gefnogi dysgu plant a rheoli ymddygiad
Deilliant 2: Arddangos dealltwriaeth systematig a chynhwysfawr o ffactorau sy’n llunio camau i ddarparu amgylcheddau dysgu effeithiol 
Deilliant 3: Ystyried a dadansoddi’n feirniadol dystiolaeth ymchwil, gan gynnwys dod i farn gadarn ynghylch data cymhleth i gefnogi penderfyniadau pedagogaidd  
Deilliant 4: Adfyfyrio’n feirniadol ar ddulliau pedagogaidd cynhwysol, eu trafod a’u defnyddio 
Deilliant 5: Deall natur ac effaith ymchwil addysgiadol, gallu gwerthuso methodolegau perthnasol a defnyddio metaiaith ymchwil  
Deilliant 6 Dangos gwreiddioldeb a thrylwyredd beirniadol  wrth ddefnyddio sgiliau ymchwil mewn ymchwiliad ymchwil ar raddfa fach 
Deilliant 7: Trefnu eu gwybodaeth a’u dysgu trwy ddefnyddio ystod o ffynonellau gwybodaeth  a chyflwyno eu gwaith yn briodol 

STRWYTHUR Y RHAGLEN 

Mae’r tabl isod yn dangos cyfansoddiad cyfredol y rhaglen:

	Cod
	Teitl
	Credydau

	

	Modylau Gorfodol

	M6X01438C

	Egwyddorion Addysgeg: dysgu ac addysgu effeithiol yn y cyd-destun cynradd  

	20

	M6X02149C

	Dysgu ac Addysgu yn yr Ysgol Gynradd  

	20

	ECPP7001

	Yr Athro Ymholgar  

	30

	M7X02153C

	Datblygiad Ysgolion a Chynnydd Disgyblion

	30

	M6X00973C

	Profiadau Addysgu Proffesiynol

	20




[bookmark: _Toc486514112]
(2)	Tystysgrif Raddedig Broffesiynol mewn Addysg 

Deilliannau Dysgu’r Rhaglen

Deilliannau Dysgu’r Rhaglen yw’r rhai a nodir ar gyfer TAR uchod. 


  

STRWYTHUR Y RHAGLEN 

Mae’r tabl isod yn dangos cyfansoddiad cyfredol y rhaglen:

	Cod
	Teitl
	Credydau

	

	Modylau Gorfodol

	M6X01438C

	Egwyddorion Addysgeg: dysgu ac addysgu effeithiol yn y cyd-destun cynradd  

	20

	M6X02149C

	Dysgu ac Addysgu yn yr Ysgol Gynradd  

	20

	ECPP6001C
	Yr Athro Ymholgar  

	30

	M6X02151C

	Datblygiad Ysgolion a Chynnydd Disgyblion

	30

	M6X00973C

	Profiadau Addysgu Proffesiynol

	20






Mae manylion y modylau yn gywir ar 1 Medi 2017, ac ni fyddant fel arfer yn newid yn ystod y flwyddyn.  Os digwydd y bydd angen i’r Ysgol wneud newidiadau i’r manylion hyn yn ystod y flwyddyn, fe’ch hysbysir yn ysgrifenedig. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.

[bookmark: _Toc422995568][bookmark: _Toc486514114]GWYBODAETH YCHWANEGOL I FYFYRWYR SY’N DILYN Y MODWL DRWY DDYSGU O BELL
AMH

[bookmark: _Toc422995570][bookmark: _Toc486514116]DYDDIADAU TERFYN GWAITH CWRS
Mae dyddiadau terfyn gwaith cwrs fel a ganlyn 


	Teitl y Modwl
	Cod y Modwl 
	Cod a math yr aseiniad
	Dyddiad Terfynol yr Aseiniad *
	Erbyn pa ddyddiad y rhyddheir canlyniadau dros dro **

	Egwyddorion Addysgeg
	M6X01438C
	CW100
Gwaith cwrs (100%) Traethawd gyda phoster 
	3 Tachwedd 2017 10a.m.
	1 Rhagfyr 2017

	Dysgu ac Addysgu yn yr Ysgol Gynradd 
	M6X02149C
	CW100
Gwaith cwrs (100%) Portffolio o dystiolaeth o adfyfyrio 
	4 Ionawr 2018
10a.m.
	1 Chwefror 2018

	Datblygiad Ysgolion a Chynnydd Ysgolion
	M6X02151C/
M7X02153C
	CW30_2
Gwaith cwrs (30%) Cyflwyniad
	22 Mawrth  2018
	23 Ebrill 2018

	Yr Athro Ymholgar 
	ECPP7001C/
ECSS6001C
	CW100
Gwaith cwrs (100%): Aseiniad Ysgrifenedig
	16 Ebrill 2018
10a.m.
	15 Mai 2018

	Datblygiad Ysgolion a Chynnydd Ysgolion
	M6X02151C/
M7X02153C
	CW70_1
Gwaith cwrs (70%): Aseiniad Ysgrifenedig
	30 Mai 2018
[bookmark: _GoBack]2p.m.
	27 Mehefin 2018














Sylwer ar gyfer modylau â nifer o ddyddiadau terfyn asesiadau a / neu arholiadau, rhoddir dyddiadau terfyn gwaith cwrs a gwybodaeth lawn am arholiadau yn y llyfryn gwybodaeth am fodwl a roddir i fyfyrwyr ar ddechrau’r modwl. Mae angen cyflwyno’r holl waith cwrs ysgrifenedig a asesir ar ffurf copi electronig trwy Turnitin; bydd y Cyfarwyddwr Rhaglen yn darparu cyfarwyddiadau gwahanol ar gyfer unrhyw waith cwrs na ellir ei gyflwyno trwy Turnitin.

Cewch chi wybod am drefniadau penodol ar gyfer cyflwyno aseiniadau trwy gyfrwng yr arweinydd modwl. Eich cyfrifoldeb chi yw sicrhau eich bod yn cyflwyno’n briodol. Yn achos aseiniadau ysgrifenedig, rhaid cyflwyno’r rhain trwy Turnitin, hwn fydd y prif gyflwyniad (cychwynnol).  Caiff unrhyw gyflwyniad hwyrach na’r dyddiad terfynol (ni waeth pa mor fyr yw’r amser) gosbau cyflwyno’n hwy oni bai y cadarnheir unrhyw amgylchiadau esgusodol a hawlir.  Gweler gwybodaeth am amgylchiadau esgusodol a/neu asesiad yn y llawlyfr hwn neu ar brif wefan y Brifysgol ar gyfer gwybodaeth bellach. 
Sylwer yr argymhellir yn gryf eich bod yn cyflwyno dogfennau pdf i Turnitin a’ch bod yn sicrhau eich bod yn caniatáu digon o amser i gyflwyno. Nid ystyrir problemau gyda mynediad rhyngrwyd a phroblemau TG yn amgylchiadau esgusodol.
Os cewch drafferth wrth gyflwyno aseiniad i Turnitin, cysylltwch â chymorth TG yn ITServiceDesk@pcydds.ac.uk 0300 500 5055.  Os cewch drafferthion TG a bod y dyddiad terfynol yn agosáu, anfonwch gopi o’ch aseiniad ar ffurf e-bost gydag  esboniad o’r anawsterau at yr arweinydd modwl, gan anfon copi atoch eich hun a hefyd i Moodle@pcydds.ac.uk. Byddai hyn yn sicrhau bod gennych dystiolaeth bod yr aseiniad wedi ei gwblhau erbyn y dyddiad terfynol.

**Mae’r holl farciau’n amodol tan iddynt gael eu cadarnhau gan y bwrdd arholi terfynol. Cynhelir un bardd arholi ym mis Mawrth i gadarnhau'r canlyniadau ar gyfer M6X01438/C a M6X02149/C ac un bwrdd arholi ar ddiwedd Mehefin i gadarnhau pob modwl arall   Cewch wybod trwy’r e-bost am ryddhau canlyniadau a gadarnhawyd gan y gofrestrfa a rhyddheir y canlyniadau sydd wedi eu cadarnhau trwy adran canlyniadau myfyrwyr ar brif wefan y Brifysgol.  

POLISI PRESENOLDEB Y BRIFYSGOL
Mae’n ofynnol i bob myfyriwr fynychu pob dosbarth a thiwtorial sydd wedi’u hamserlennu a bydd Cyfadrannau’n cofnodi presenoldeb academaidd unigolion yn wythnosol. 
Nodir pwyntiau cyswllt ar gyfer pob rhaglen, gan gymryd i ystyriaeth strwythur y rhaglen a’r amserlen a drefnwyd. Os ceir cyfnodau parhaus o absenoldeb heb awdurdod, cymerir camau disgyblu. Rhaid i fyfyrwyr sydd â rheswm dilys dros fod yn absennol yn annisgwyl (yn cynnwys salwch neu anaf) ddarparu tystiolaeth i’w Tiwtor, Gwasanaethau Myfyrwyr yn Llundain neu Swyddfa’r Gyfadran, fel y bo’n briodol, yn syth ar ôl dychwelyd, i sicrhau bod hynny’n cael ei nodi fel absenoldeb awdurdodedig.
Lle bo modd, dylai myfyrwyr ofyn am ganiatâd ymlaen llaw trwy eu Tiwtoriaid, Gwasanaethau Myfyrwyr yn Llundain neu Swyddfa’r Gyfadran cyn unrhyw absenoldeb, gan gwblhau’r ffurflenni priodol i egluro’r amgylchiadau wrth wraidd hyn. Er nad yw absenoldebau awdurdodedig byr yn cyfrif yn erbyn y myfyriwr fel arfer, cânt eu hystyried yn yr adolygiad blynyddol o bresenoldeb cronnol pob myfyriwr (gweler isod). Cofnodir y cadarnhad o’r absenoldeb awdurdodedig ar gofnod pob myfyriwr. 
Os na fydd myfyriwr yn darparu cyfiawnhad rhesymol am gyfnodau o absenoldeb heb awdurdod, neu os na fydd yn ymateb i Lythyron Rhybudd cychwynnol a/neu derfynol ynghylch Presenoldeb, neu’n ymateb i’r gweithredoedd gofynnol a gytunwyd mewn cyfarfodydd gyda staff academaidd, ac os na fydd yn gwella’i gofnod presenoldeb, yna bydd y Gyfadran yn gofyn i’r Gofrestrfa dynnu'r myfyriwr yn ôl o'r rhaglen.

Myfyrwyr Rhyngwladol sydd â Fisa Haen 4 UKVI
Yn ychwanegol at y gofynion presenoldeb a nodwyd uchod, bydd y rheoliadau canlynol yn berthnasol i fyfyrwyr rhyngwladol sydd angen fisa ‘Haen 4’ ar gyfer eu hastudiaethau yn y DU. 
Adolygir presenoldeb cronnol (%) pob myfyriwr yn ystod ac ar ddiwedd pob tymor academaidd. Bydd y Gyfadran/campws yn diffinio lefel y presenoldeb sy’n ofynnol gan gymryd i ystyriaeth y lefel astudio, strwythur y rhaglen, a’r amserlen a drefnwyd. Anfonir llythyron Rhybudd Cychwynnol a Therfynol am lefelau presenoldeb isel i hysbysu myfyriwr bod ei bresenoldeb ef/hi yn is na’r lefel a ddisgwylir gan y Brifysgol ac, os bydd y presenoldeb gwael yn parhau, y gallai hyn arwain at dynnu’r unigolyn yn ôl o’r rhaglen. Bydd lefelau presenoldeb isel iawn mewn tymor academaidd yn arwain at dynnu’r myfyriwr yn ôl o’r rhaglen ar unwaith.
Apelio yn erbyn tynnu myfyriwr yn ôl oherwydd presenoldeb gwael -  Darperir gwybodaeth ar sut i apelio yn erbyn tynnu myfyriwr yn ôl ar wefan y Brifysgol (http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/).  
Mae’n bwysig iawn eich bod yn nodi’n ofalus y rhesymau sy’n sail i apeliadau ac yn cyflwyno eich apêl ar y ffurflen briodol oherwydd ni ellir prosesu apeliadau anghyflawn neu anghymwys (http://www.uwtsd.ac.uk/cy/swyddfaacademaidd/ffurflenni-a-pholisiau-eraill/).
Os byddant yn teithio o fewn neu’r tu allan i’r Deyrnas Unedig yn ystod cyfnod tymor neu wyliau, dylai myfyrwyr roi manylion cyswllt a/neu’u rhaglen deithio i Swyddfa’r Gyfadran neu Wasanaethau Myfyrwyr yn Llundain i sicrhau y gellir cysylltu â nhw unwaith os bydd argyfwng yn codi.
Rhaid i fyfyrwyr bob amser ofyn caniatâd y Brifysgol ymlaen llaw am yr hawl i deithio i ffwrdd o’r campws yn ystod cyfnod tymor. Rhaid iddynt hefyd roi gwybod i’r Tiwtor, Gwasanaethau Myfyrwyr yn Llundain a/neu Swyddfa’r Gyfadran pa ddyddiad y maent yn bwriadu gadael y Brifysgol ar ddiwedd pob tymor, wedi i’r holl ofynion addysgu ac arholi gael eu cwblhau.
Mae’n ofynnol gan wasanaeth Fisâu a Mewnfudo y DU (UKVI), ac yn amod pob fisa Haen 4, y rhoddir gwybod i’r Gofrestrfa os collir 10 pwynt cyswllt yn olynol heb i hynny gael ei awdurdodi. Yna bydd y Gofrestrfa’n tynnu’r myfyriwr yn ôl o’i raglen ac yn rhoi gwybod i UKVI bod ei nawdd Haen 4 wedi’i dynnu’n ôl.
Yn ogystal, bydd yn ofynnol i bob myfyriwr rhyngwladol â fisa Haen 4 fynychu digwyddiadau ailgofrestru gorfodol yn y Brifysgol bob blwyddyn academaidd - un digwyddiad (yn achos campws Llundain) neu dri digwyddiad (yn achos campysau Cymru). Bydd myfyrwyr yn derbyn gwybodaeth am amser a lleoliad pob digwyddiad. Os bydd myfyriwr rhyngwladol yn methu â mynychu digwyddiad ailgofrestru, rhoddir gwybod i’r Gofrestrfa. Yna bydd y Gofrestrfa’n tynnu’r myfyriwr yn ôl o’i raglen ac yn rhoi gwybod i UKVI bod ei nawdd Haen 4 wedi’i dynnu’n ôl.
Rhaid i fyfyrwyr sydd â rheswm dilys dros fod yn absennol (yn cynnwys salwch neu anaf tra maent yn y DU sy’n eu rhwystro rhag bod yn bresennol) ddarparu tystiolaeth i’w Tiwtor, Gwasanaethau Myfyrwyr yn Llundain neu Swyddfa’r Gyfadran,  yn syth ar ôl dychwelyd, i ofyn iddo gael ei nodi fel absenoldeb awdurdodedig. Os caiff ei gymeradwyo cofnodir y cadarnhad o’r absenoldeb awdurdodedig ar gofnod y myfyriwr. 

[bookmark: _Toc486514120]POLISÏAU YSGOL A CHYFADRAN
Mae gan eich Ysgol neu Gyfadran bolisïau ychwanegol mewn amrywiaeth o feysydd. Fe gewch y manylion perthnasol gan eich Cyfarwyddwr Rhaglen.


Pe bai myfyriwr yn absennol am unrhyw reswm o sesiynau yn y brifysgol neu yn ystod profiad addysgu proffesiynol dylai roi gwybod i’r person(au) dynodedig canlynol gan roi rheswm dros yr absenoldeb:

Swyddfa TAR ar 01792 482111
P_PGCE@uwtsd.ac.uk , y tiwtor PAP a Chyfarwyddwr y Rhaglen. 
 
[bookmark: _Toc486514121]Yn ystod profiad addysgu proffesiynol, dylai hyfforddeion hefyd ddilyn canllawiau Llawlyfr Arweiniad  Profiad Addysgu Proffesiynol o ran rhoi gwybod i ysgol/coleg y lleoliad am eu habsenoldeb a chynnal cofnod presenoldeb.
YNGLŶN AG ARFER ANNHEG A LLÊN-LADRAD
Mae’r Brifysgol yn diffinio arfer annheg fel ‘unrhyw weithred, fwriadol neu fel arall, a allai sicrhau mantais nas caniateir i’r unigolyn ei hun, neu rywun arall...’. Cyflawni arfer annheg mewn asesiad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.

Mae’n bwysig iawn deall nad yw’n amddiffyniad honni bod arfer annheg wedi digwydd yn anfwriadol, yn ddamweiniol, oherwydd amgylchiadau esgusodol neu nam hirdymor (pa un ai yw’r Brifysgol wedi cydnabod yr amgylchiadau hyn neu’r nam hirdymor ai peidio).
 
Un math o arfer annheg yw llên-ladrad. Honni, neu geisio honni, mai eich gwaith chi yw gwaith a wnaed gan rywun arall yw llên-ladrad.  Mae’n cynnwys copïo geiriau, syniadau, delweddau neu ganlyniadau ymchwil rhywun arall heb eu cydnabod, pa un a yw’r geiriau hynny ac ati wedi’u cyhoeddi ai peidio.  Llên-ladrad, er enghraifft, yw copïo gwaith myfyriwr arall, gwaith aelod o’r staff neu erthygl a gyhoeddwyd heb gydnabod yr awdur.  Mae pobl sy’n caniatáu i’w gwaith gael ei lên-ladrata hefyd yn euog.

Dylid nodi bod ailgyflwyno gwaith sydd eisoes wedi cael ei gyflwyno ar gyfer tasg asesu wahanol heb ddweud hynny (gelwir hyn yn hunan lên-ladrad) hefyd yn cael ei ystyried yn llên-ladrad a chaiff ei drin yn unol â hynny.

Llên-ladrad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.  Mae’r canllawiau sy’n dilyn yn egluro beth yw llên-ladrad, yn disgrifio rheoliadau’r Brifysgol ar gyfer delio ag ef, ac yn rhoi cymorth ar sut i’w osgoi.

Wrth gofrestru fel myfyriwr ym Mhrifysgol Cymru Y Drindod Dewi Sant rydych wedi caniatáu i’ch gwaith gael ei archwilio’n electronig ac yn bersonol i wirio am achosion o lên-ladrad.  Mewn nifer o Ysgolion bydd eich gwaith yn cael ei gyflwyno’n electronig trwy Moodle.  

[bookmark: _Toc392147987]Yn achos cyflwyniadau y tu allan i lwyfan Moodle, mae’r un mor bwysig eich bod yn cyfeirnodi eich ffynonellau’n gywir.  Mewn rhai achosion bydd disgwyl i chi gyflwyno copïau caled ac electronig, y gellir eu gwirio yn erbyn cronfa ddata Gwasanaeth Canfod Llên-ladrad Addysg Uwch y DU.  Yn achos cyflwyniadau mewn llawysgrifen, portffolios a llyfrau proses, holwch eich tiwtor modwl os ydych yn amau eich bod wedi torri’r rheoliadau.  Maen nhw yma i’ch helpu; gwnewch yn siŵr eich bod yn cymryd mantais o’u harbenigedd.
[bookmark: _Toc486514122]Llên-ladrad: Rheoliadau, Gweithdrefnau a Chosbau  
Ceir manylion llawn am weithdrefnau a chosbau'r Brifysgol ar gyfer delio ag achosion o lên-ladrad ym Mhennod 13 y Llawlyfr Ansawdd Academaidd, sydd i’w weld ar wefan y Brifysgol neu sydd ar gael o Swyddfeydd y Cyfadrannau. Mae crynodeb o’r manylion hyn ar gael hefyd yn Rheoliadau’r Brifysgol - Canllaw i Fyfyrwyr Ôl-raddedig a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/rheoliadaur-brifysgol-canllawiau-ar-gyfer-myfyrwyr/
[bookmark: _Toc486514123]Osgoi llên-ladrad
Mae gwaith cwrs, traethodau hir neu waith creadigol i fod yn waith gwreiddiol gennych chi.  Wrth gwrs, byddwch yn defnyddio gwaith pobl eraill.  Nid yn unig y mae hyn yn anochel, mae i’w ddisgwyl.  

Mae pob ysgolheictod yn adeiladu ar waith pobl eraill. Y peth pwysig i’w gofio yw cydnabod eich ffynonellau bob amser. Bydd eich Ysgol yn darparu sesiynau ar gyfeirnodi a llên-ladrad ond fel arweiniad bras dilynwch y canllawiau canlynol:

· Rhaid i unrhyw beth sy’n cael ei gopïo neu’i ddyfynnu o ffynhonnell arall, gan gynnwys ffynonellau electronig megis y rhyngrwyd, fod mewn dyfynodau ac wedi’i briodoli i’r awdur gwreiddiol.  Gallwch wneud hyn yng nghorff y testun neu ar ffurf troednodyn.  Dylid rhoi manylion llawn y ffynhonnell yn y llyfryddiaeth.  Pa ddull bynnag a ddefnyddir, cofiwch gydnabod eich ffynhonnell bob tro a rhoi manylion llawn amdani (h.y. awdur, dyddiad, rhif tudalen).

· Wrth gyfosod gwaith pobl eraill rydych yn rhoi eu syniadau hwy yn eich geiriau chi.   Mae hyn yn iawn, ond unwaith eto, rhaid i chi gydnabod eich ffynhonnell.  Gellir gwneud hyn mewn nifer o ffyrdd yn ôl y cyd-destun.  Er enghraifft:  'Cred Hart (2003, 52) fod...’  'Rhydd Hart (2003, 52) dystiolaeth ynghylch..’:  'Dadleua, neu awgryma Hart (2003, 52) fod...’  Yna rhowch ffynhonnell y gwaith gwreiddiol.

· Mewn achosion lle’r ydych yn ddyledus i un neu ddwy brif ffynhonnell am eich syniadau, gall hyn fod ychydig yn fwy anodd.  Os daw’r syniadau neu’r modd y’u cyflwynir o un neu ddwy ffynhonnell, gwnewch hyn yn glir.  Dylech ei gwneud yn glir hefyd os ydynt yn deillio o ddarlithoedd.  Mae’n bwysig peidio â honni bod y gwaith yn wreiddiol os nad yw hynny’n wir, a dylech nodi’n gyffredinol o ble y daw’r wybodaeth.

· Wrth reswm, ni ddisgwylir dyfyniadau llawn mewn arholiadau amseredig nas gwelir o flaen llaw ond dylech nodi eich dyled yn gyffredinol a phriodoli unrhyw ddyfyniadau yr ydych wedi llwyddo i’w cofio.

Y rheol aur yw: ‘os nad ydych yn siŵr, nodwch y cyfeiriadau’.  Cysylltwch â’ch tiwtoriaid os cewch broblemau, yn enwedig o ran y dull o gyfeirnodi llyfrau ac erthyglau, a allai wahaniaethu o bwnc i bwnc. Ni chosbir unrhyw un am ofyn cyngor ac arweiniad, ond mae cosbau llym am lên-ladrad. Gallai methu â chyfeirnodi olygu yr ystyrir bod eich gwaith wedi’i lên-ladrata.
[bookmark: _Toc486514124]Mathau eraill o Arfer Annheg
Ceir mathau eraill o arfer annheg, gan gynnwys y canlynol, ond heb fod yn gyfyngedig i’r rhain: creu gwaith mewn grŵp pan mai tasg unigol ydyw (gelwir hyn yn gyd-dwyllo), ffugio data neu wneud honiadau ffug eich bod wedi gwneud ymchwil, defnyddio gwasanaeth banc traethodau, bod â ffynhonnell wybodaeth heb hawl mewn arholiad, cyfathrebu gwaharddedig yn ystod arholiad. Mae’r un rheoliadau, gweithdrefnau a chosbau yn berthnasol i bob math o arfer annheg. 

Y LLYFRGELL AC ADNODDAU DYSGU

[bookmark: _Toc421703335]Mae’r Llyfrgell ac Adnoddau Dysgu (LlAD) yn cefnogi gweithgareddau dysgu, addysgu ac ymchwil staff a myfyrwyr ar draws y Brifysgol gyda llyfrgelloedd yng Nghaerfyrddin, Llambed, Llundain ac Abertawe ac mae’n cynnwys adnoddau ar-lein, mannau dysgu cymdeithasol, casgliadau arbennig ac archifau.   Mae saith llyfrgell ar draws campysau Caerfyrddin, Llambed, Llundain ac Abertawe.

Mae’r llyfrgell yn darparu cyfnodau benthyg amrywiol ar gyfer llyfrau argraffedig er mwyn gallu darparu ar gyfer anghenion newidiol myfyrwyr ac mae’n blaenoriaethu prynu e-lyfrau yn hytrach na llyfrau argraffedig pryd bynnag y bo’n bosibl.   Bydd y cyfnodau benthyg yn cael eu hadolygu’n rheolaidd gan y llyfrgell er mwyn sicrhau eu bod yn briodol ac yn rhoi mynediad teg i adnoddau.   Yn ddiweddar lansiodd y LlAD bolisi Dirwyon Tecach sy’n golygu bod myfyrwyr yn cael eu dirwyo ar eitemau dim ond os oes galw mawr amdanynt neu os ydy defnyddiwr llyfrgell arall wedi gwneud cais amdanynt. 

Mae’r LlAD yn darparu gwasanaeth Angen Rhagor? gyda’r nod o ddarparu siop un stop ar gyfer pob angen am adnoddau dysgu, er enghraifft, os oes angen llyfr, cylchgrawn neu draethawd ymchwil nad yw yn stoc y llyfrgell, gellir ei brynu neu ei fenthyg gan lyfrgell arall.   Gellir dod o hyd i wybodaeth bellach yma: http://www.uwtsd.ac.uk/cy/llyfrgell/llawlyfr-llyfrgell/angen-rhagor/.

Llyfrgell Ar-lein
 
Mae’r LlAD yn cynnig ystod eang o adnoddau argraffedig ac electronig yn cynnwys casgliad helaeth o e-gylchgronau ac e-lyfrau ar-lein sydd ar gael bob awr o’r dydd a’r nos.  Caiff defnyddwyr fynediad i gasgliad helaeth o e-gylchgronau ac e-lyfrau ar-lein sydd ar gael bob awr o’r dydd a’r nos yn cynnwys cyfnodolion ysgolheigaidd, papurau newydd, adroddiadau cwmnïau a deunydd cyfeiriol.  Mae’r catalog llyfrgell yn chwilio’r holl ystod o ddeunyddiau llyfrgell argraffedig ac ar-lein ac mae’n rhoi mynediad i’ch cyfrif llyfrgell o unrhyw le.  
 
Sgiliau Llythrennedd Gwybodaeth a Llythrennedd Digidol  

Bydd yr holl fyfyrwyr yn cymryd rhan mewn teithiau cynefino cyffredinol o gwmpas y Llyfrgell yn eu hwythnosau cyntaf yn y Brifysgol.   Bydd Llyfrgellwyr Cyswllt Academaidd yn helpu myfyrwyr i ddatblygu’r sgiliau angenrheidiol i ddod o hyd i ffynonellau gwybodaeth yn eu meysydd pwnc ac i ddefnyddio a gwerthuso’r ffynonellau hynny.   Cynigir a threfnir sesiynau niferus i addysgu myfyrwyr sut i ddefnyddio e-adnoddau, cylchgronau/e-gylchgronau, e-lyfrau a gwefannau defnyddiol yn ogystal â chymorth ar gyfer cyfeirnodi, defnydd moesegol o wybodaeth a chael mynediad i ystod eang o ffynonellau gwybodaeth mewn fformatau hygyrch.   Mae’r LlAD yn gweithredu polisi drws agored sy’n galluogi myfyrwyr i ofyn am help a chyngor ar yr adnoddau gwybodaeth sydd ar gael ar hyd y flwyddyn academaidd.  Mae Llyfrgellwyr Cyswllt Academaidd hefyd yn cael eu croesawu mewn Pwyllgorau Staff / Myfyrwyr, cyfarfodydd Byrddau Ysgol ac maent yn mynd i gyfarfodydd perthnasol eraill y Cyfadrannau drwy wahoddiad, yn cynnwys Byrddau Cyfadran. I gael gwybodaeth bellach am y ddarpariaeth Sgiliau Llythrennedd Gwybodaeth a Llythrennedd Digidol ewch i:  http://www.uwtsd.ac.uk/cy/llyfrgell/llythrennedd-digidol-a-llythrennedd-gwybodaeth/  
 
Gwasanaethau i Ymchwilwyr 
Mae’r LlAD hefyd yn darparu cymorth uwch i Fyfyrwyr Ymchwil gan gynnwys cymorth ar gyfer y Fframwaith Datblygu Ymchwilwyr megis Rheoli Data Ymchwil, Cynlluniau Data, Mynediad Agored a mesur effaith ymchwil drwy fibliometreg ac altmetreg.   Mae mynediad i lyfrgelloedd eraill hefyd ar gael drwy gynllun SCONUL yn ogystal â mynediad i wasanaethau sganio a benthyciadau drwy’r post drwy’r gwasanaeth Angen Rhagor?
Ar gyfer datblygiadau diweddar yn y gwasanaeth, diweddariadau a gwybodaeth cysylltu, ewch i wefan Llyfrgell y Brifysgol yn http://www.uwtsd.ac.uk/cy/llyfrgell/.  Dilynwch hefyd borthiannau Facebook a Twitter y Llyfrgell ac Adnoddau Dysgu am y newyddion diweddaraf, datblygiadau gwasanaeth a gwybodaeth am wasanaethau ac adnoddau newydd.
[bookmark: _Toc486514125]GWASANAETHAU MYFYRWYR
Gwasanaeth cymorth proffesiynol sy’n darparu gwybodaeth, cyngor a chyfarwyddyd o ansawdd uchel ynghyd â chymorth ymarferol ac emosiynol er mwyn galluogi'r holl fyfyrwyr i gyrraedd eu potensial llawn.    Mae’r cymorth sydd ar gael yn cynnwys y Gwasanaeth Gyrfaoedd, Cymorth Ariannol, Cymorth Dysgu, y Gwasanaeth Cwnsela a chymorth i fyfyrwyr o gefndir gofal.  I gael rhagor o fanylion gweler http://www.uwtsd.ac.uk/cy/gwasanaethau-myfyrwyr/. 
[bookmark: _Toc486514126]SGILIAU ASTUDIO 
Bydd pob myfyriwr yn gallu manteisio ar gymorth sgiliau astudio i'w cynorthwyo yn eu hastudiaethau. Mae manylion y ddarpariaeth ar gael o swyddfeydd Gwasanaethau Myfyrwyr ar bob campws ac ar http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/  

Mae’r testunau posibl yn cynnwys:
Datblygu strategaethau astudio effeithiol
Cynllunio ac ysgrifennu aseiniadau
Paratoi cyflwyniadau
Cynllunio ar gyfer seminarau
Paratoi ar gyfer arholiadau

Mae sesiynau galw heibio ac apwyntiadau 1:1 yn ymwneud â sgiliau astudio ar gael ar gampysau Caerfyrddin, Llambed ac Abertawe yn ystod y tymor – nid oes angen apwyntiad. Mae modd hefyd i fyfyrwyr dysgu o bell fanteisio ar y gwasanaeth Sgiliau Astudio o Bell trwy ddefnyddio e-bost, ffôn neu Skype. Gweler tudalennau gwe Gwasanaethau Myfyrwyr yn ymwneud â sgiliau astudio am ragor o fanylion:
http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/
[bookmark: _Toc486514127]SGILIAU GRADDEDIGION AR GYFER CYFLOGAETH
Anogir myfyrwyr i ddefnyddio’r Gwasanaeth Gyrfaoedd o’r flwyddyn gyntaf fel y gallant ddechrau cynllunio eu datblygiad proffesiynol i baratoi ar gyfer cyflogaeth yn y dyfodol.

Dylech ystyried eich amser yn y Brifysgol fel paratoad ar gyfer byd gwaith, byd sydd yn gynyddol yn rhoi pwyslais ar hyblygrwydd a’r gallu i addasu i sefyllfaoedd newidiol.  Yn y cyd-destun hwn mae Sgiliau Trosglwyddadwy Personol (STP) a Chynllunio Datblygiad Proffesiynol (CDP) wedi dod yn flaenllaw iawn fel nodweddion pwysig mewn graddedigion. Sgiliau a ddatblygir yn ystod astudiaeth academaidd yw STP a gallant fod yn annibynnol ar y ddisgyblaeth dan sylw ac, o ganlyniad, yn drosglwyddadwy a defnyddiol mewn cyd-destunau eraill, gan gynnwys byd gwaith. Proses gynllunio yw CDP lle mae  modd i rywun adfyfyrio ar gryfderau personol a’u dadansoddi, gan ddynodi meysydd i’w datblygu i’r dyfodol. Dynodwyd pedwar prif gategori o sgiliau: datrys problemau, rheoli/trefnu, gwaith tîm a chyfathrebu. Mae pob Rhaglen Astudio wedi cael ei chynllunio i gynnwys cyfleoedd i ennill a datblygu sgiliau personol a chynllunio datblygiad proffesiynol yn barod ar gyfer graddio.  Gellir cael rhagor o fanylion gan eich Cyfarwyddwr Rhaglen.

[bookmark: _Toc486514128]CWYNION 
Mae gennych hawl i wneud cwyn am unrhyw bryder penodol yn ymwneud â darpariaeth eich Rhaglen Astudio neu wasanaeth academaidd perthynol. Ceir manylion llawn y broses gwynion yn y ‘Weithdrefn ar gyfer Cwynion Myfyrwyr’ ym Mhennod 13 y Llawlyfr Ansawdd Academaidd ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/

